Hattas, Marek, poslanec NR SR (2020-07-10):
Ďakujem za slovo a ďakujem vám za všetky pripomienky, ktoré padli v diskusii, naozaj to bola veľmi plodná diskusia, za čo vám všetkým ďakujem. Keby som to možno tak zhrnul, veci také najdôležitejšie, ktoré som tu počul, bolo tu trojpätinové kvórum, ktoré schvaľuje, schvaľuje teda toto všeobecne záväzné nariadenie. Môžme sa na to pozrieť. Naozaj to treba brať, že toto je teda taký prvý krok, ktorý veľmi ľahko podľa mňa uvoľní ruky samosprávam. Naozaj tam ten strach v tých samosprávach je, to vám musím priznať naozaj, keď sme my prijali to všeobecne záväzné nariadenie, tak presne sme sa báli aj toho, že kto bude korumpovať alebo nekorumpovať tých našich poslancov, ako to celé dopadne, sme v postate váhali do poslednej chvíli. Nakoniec to u nás v Nitre skončilo s tým pozitívnym výsledkom, že skoro väčšina tých poslancov, ktorí prišli, zahlasovali, ale naozaj vnímam tam tento strach. Zároveň čo tu bolo diskutované, je tá, tie protichodné stanoviská únie miest a ZMOS-u. Treba povedať, že únia miest momentálne teraz zastupuje viac ako 50 miest na Slovensku, zatiaľ čo ten ZMOS zastupuje skôr teda malé obce. Niekedy tie názory sú, sú tých mestských primátorov, a teda skôr teda tých primátorov a poväčšine starostov rozdielne, tu je napríklad aj teda vidieť tento, to rozdielne stanovisko. Ja by som z toho nerobil nejakú, nejakú veľkú vedu, jednoducho niekedy tie veci trápia viacej mestá, niekedy, niekedy viacej obce a niekedy, niekedy jednoducho príde k tomu, že tie stanoviská sú rozdielne. Budeme si na to musieť zvyknúť, to je možno aj to, prečo vznikla únia miest alebo prečo, prečo sa reštartovala, lebo na niektoré veci jednoducho tie mestá majú trošku iný názor a majú aj iné priority, čo sa týka legislatívy. Ďalej tu padli, padli témy, ako sú stávkové kancelárie, kvízomaty, čierny trh, online hazard. Treba to určite všetko zvážiť, určite sa k tomu ešte dostaneme v, teda dúfam, že sa k tomu ešte dostaneme v ďalšom čítaní a v tej debate. Tu si treba dávať pozor na ten príklad z toho Brna, ja mám za to, že to je skôr hoax, to znamená, že tá informácia o tých 66 herniach ilegálnych sa skôr používa ako nejaká zásterka alebo hantírka. Myslím si, že Česká republika od dvetisícšestnásteho proaktívne bojuje s kvízomatmi a podarilo sa im veľmi veľa herien ako keby buď ukončiť, alebo teda zlegalizovať ich prevádzky, a bol tam presne problém, že im dobiehali nejaké licencie, zároveň tam mali kvízomaty. Môžme sa z tohto procesu poučiť a ja si myslím, že sa aj poučíme, že pracuje, pán minister financií chystá novelu aj k tomuto, takže ja si myslím, že tam bude presne zahrnuté, ako budeme bojovať s tým čiernym trhom, ktorý tu automaticky nejakým spôsobom sa ukáže. Ale to je presne o tom, potrebujeme efektívne, máme mať také nástroje, aby sme vedeli efektívne bojovať voči čiernemu trhu, voči kvízomatom a podobným veciam, ktoré sa tu udejú. Trošku problematickejšie vnímam zákaz online hazardu, veď; pre dané mesto, ak som to teda správne navnímal od pána Pčolinského, ale o tom sa ešte môžme porozprávať. Celkovo teda ďakujem vám za vaše pripomienky. Ja by som ešte teda navrhol, keby sme mohli, keby ste mohli navrhnúť, aby sme hlasovali o tomto bode v utorok o sedemnástej. A ďakujem vám za vašu podporu a dúfam teda, že to prejde do druhého čítania. Ďakujem.